**אכילה קודם תפילה**

גמ' (מ"ק יד:) "מנודה מהו...דרבנן ושרו ליה"

ריטב"א ד"ה הכי נמי

קרן אורה ד"ה

סנ' (סג.)

רמב"ם (הל' סנ' יג:ד-ה)

רדב"ז

ברכות (י:)

תר"י (ה. בדפי הרי"ף) ד"ה לא תאכלו

ספר המצוות של הרמב"ם (שורש ט)

מנחת חינוך (מצוה רמח)

שו"ע (או"ח פט:ג)

משנ"ב (שם)

ערוך השולחן (פט:כג)

שו"ע (פט:ד)

משנ"ב (שם)

1. **חידושי הריטב"א מסכת מועד קטן דף יד עמוד ב**

הכי נמי דקטלינן ליה א"כ ממנעי משמחת יום טוב דתניא ר' עקיבא וכו'. פי' שאין טועמין אחרי גמר דינו דאילו קודם לכן שרי כדמוכח בסמוך, **והיא נמי איסורא דרבנן הוא וקרא אסמכתא בעלמא**, דא"כ למה לי דאסר רחמנא הבערה דבת כהן בשבת (שבת ק"ו א') תיפוק לי' מהאי טעמא, אלא ודאי דמדאורייתא לא מיתסר לדון מהאי טעמא.

1. **קרן אורה מסכת מועד קטן דף יד עמוד ב**

שם גמרא מנין לסנהדרין שהרגו כו' שאין טועמין כל אותו היום, שנאמר לא תאכלו על הדם כו', עיין ריטב"א ז"ל שכתב דמדרבנן הוא, דאם לא כן למה לי קרא דלא תבערו ביום השבת למעט דאין דנין בשבת (סנהדרין ל"ה ע"ב), תיפוק ליה משום דאסור להתענות בשבת **ובסנהדרין לא משמע כן**, **דאמרינן התם (ס"ג ע"א) על כולן אין לוקים משום דהוי לאו שבכללות, משמע דמדאורייתא הם כל הני דרשות**, אלא דאין לוקין עליהם, וקושייתו מקרא דלא תבערו אינו מוכרח, חדא דאפשר לעשות כמבואר בסוגיין, אתי בצפרא ומעייני בדיני' כו', ועוד כיון דסלקא דעתין דעשה דוהומת ידחה לא תעשה שיש בו כרת מלאכת שבת כל שכן שידחה מצות אכילה, וק"ל.

1. **תלמוד בבלי מסכת סנהדרין דף סג עמוד א**

 דתניא: מנין לאוכל מן הבהמה קודם שתצא נפשה שהוא בלא תעשה תלמוד לומר - ולא תאכלו על הדם. דבר אחר: לא תאכלו על הדם - לא תאכלו בשר ועדין דם במזרק. רבי דוסא אומר: מניין שאין מברין על הרוגי בית דין - תלמוד לומר לא תאכלו על הדם. רבי עקיבא אומר: מנין לסנהדרין שהרגו את הנפש שאין טועמין כלום כל אותו היום - תלמוד לומר לא תאכלו על הדם. (אמר רבי יוחנן) +מסורת הש"ס: ר' יוחנן אומר+: אזהרה לבן סורר ומורה מנין - תלמוד לומר לא תאכלו על הדם. ואמר רבי אבין בר חייא ואיתימא רבי אבין בר כהנא: על כולם אינו לוקה, משום דהוה ליה לאו שבכללות

1. **רמב"ם הלכות סנהדרין פרק יג**

הלכה ד

אין בית דין יוצאין אחר הנהרג, וכל בית דין שהרגו נפש אסורים לאכול כל אותו היום הרי זה בכלל לא תאכלו על הדם, ואין מברין הקרובים על הרוגי בית דין משום לא תאכלו על הדם, ודברים אלו אסורין ואין בהן מלקות.

 הלכה ה

מי שנתחייב מיתה בחולו של מועד מעיינין בדינו ואוכלין בית דין ושותין ואחר כך גומרין את דינו סמוך לשקיעת החמה והורגין אותו

1. **רדב"ז הלכות סנהדרין פרק יג**

הלכה ד

[ד] אין ב"ד יוצאין וכו'. **משמע דכל הני אסורין מה"ת דהא אקרא דלא תאכלו על הדם אסמכו להו** ואין לוקין עליהם דאין לוקין על לאו שבכללות:

אכילה קודם תפילה:

1. **תלמוד בבלי מסכת ברכות דף י עמוד ב**

ואמר רבי יוסי ברבי חנינא משום רבי אליעזר בן יעקב: מאי דכתיב: **לא תאכלו על הדם, - לא תאכלו קודם שתתפללו על דמכם**. (איכא דאמרי,) אמר רבי יצחק אמר רבי יוחנן אמר רבי יוסי ברבי חנינא משום רבי אליעזר בן יעקב: כל האוכל ושותה ואחר כך מתפלל - עליו הכתוב אומר: אותי השלכת אחרי גויך, אל תקרי גויך אלא גאיך. **אמר הקדוש ברוך הוא: לאחר שנתגאה זה - קבל עליו מלכות שמים**

1. **רבינו יונה על הרי"ף מסכת ברכות דף ה עמוד א**

לא תאכלו על הדם שלא תאכלו קודם שתתפללו על דמכם **וזה אסמכתא בעלמא הוא** דפשטיה דקרא על אמ"ה נאמר שלא יאכל הבשר בעוד שדמו בתוכו:

1. **ספר המצוות לרמב"ם שורש ט**

ומה שראוי שיחובר אל זה השרש מה שאני מספרו והוא כי זה שאמרנו שהוא ראוי שיימנו הענינים המצווה בהם והמוזהר מהם הוא בתנאי שיהיה בענין המוזהר ממנו לאו ביחוד בכל ענין וענין או ראיה אימרו אותה המעתיקים שהוא הבדיל הענין קצתו מקצתו וחייב האזהרה לכל ענין מהם. **אמנם כשיהיה לאו אחד כולל ענינים רבים הנה אז יימנה הלאו ההוא לבדו. לא כל ענין וענין מן הענינים שיכלול אותם הלאו ההוא. וזה הוא לאו שבכללות שאין לוקין עליו** כמו שנבאר עתה. וזה כי אמרו (קדושים יט) לא תאכלו על הדם אמרו בפירושו (סנה' סג א ספרא) מנין לאוכל מבהמה קודם שתצא נפשה שהוא בלא תעשה ת"ל לא תאכלו על הדם, דבר אחר מנין לאוכל בשר קדשים קודם זריקת הדם שהוא בלא תעשה תלמוד לומר לא תאכלו על הדם לא תאכלו בשר ועדיין דם במזרק, רבי דוסא אומר מנין שאין מברין על הרוגי בית דין תלמוד לומר לא תאכלו על הדם, רבי עקיבה אומר מנין לסנהדרין שהרגו את הנפש שאין טועמים כלום כל אותו היום תלמוד לומר לא תאכלו על הדם, אמר רבי יוסי בר' חנינה אזהרה לבן סורר ומורה מנין תלמוד לומר לא תאכלו על הדם. הנה אלו חמשה ענינים כלם מוזהר מהם והם כלם נכללים תחת זה הלאו. **ועוד אמרו (ברכות י ב) מנין שלא יטעום אדם כלום עד שיתפלל תלמוד לומר לא תאכלו על הדם לא תאכלו עד שתתפללו על דמכם**. ובבאור אמרו בגמר סנהדרין (שם) במנותם אלו הענינים על כלם אינו לוקה משום דהוה לאו שבכללות וכל לאו שבכללות אין לוקין עליו. ובארו גם כן כי לאו שבכללות הוא דאתו תרי תלתא איסורי מחד לאו. ואין ראוי שיימנה כל איסור ואיסור שכלל עליהם זה הלאו מצוה בפני עצמה אבל יימנה הלאו לבדו (ל"ת קצה בבסו"מ) שכולל אלו הדברים כלם. ודמיון זה הלאו גם כן כלומר לא תאכלו על הדם אמרו (קדושים יט) ולפני עור לא תתן מכשול כי הוא גם כן כולל ענינים רבים כמו שנבאר (ל"ת רצ"ט). וכן אמרו (משפטי' כג) לא תשא שמע שוא הנה הוא גם כן כולל ענינים רבים כמו שנבאר (ל"ת רפא). וזהו המין האחד ממיני לאו שבכללות. והמין השני הוא שיבא לאו אחד יאסור דברים רבים עטופים קצתם על קצתם והוא שיאמר לא תעשה הכך והכך.

1. **מנחת חינוך פרשת קדושים מצוה רמח**

(ה) ושלא יטעום קודם שיתפלל. מד' הרהמ"ח נראה דזה איסור דאוריי' ונכלל בלאו הזה ובגמ' סנהדרין אין מבואר ד"ז רק בברכות פ"א וע"ש בתר"י ושאר אחרונים נראה שהוא רק דרבנן וקרא אסמכתא ו**באמת לשי' רוב הראשוני' דתפלה דרבנן א"כ אין כאן לאו דכל עיקר התפלה היא דרבנן אך להר"מ דתפלה דאורייתא אפ"ל דזה הוי גם כן דאורייתא ולא אסמכתא** אך בר"מ פ"ו מתפלה לא הזכיר שזה בכלל לא תאכלו נראה גם כן מדבריו דהוי אסמכתא

נפק"מ בין ב' לימודים:

1. **מלא הרועים**

נראה דזה קאי בתפלת המנחה שביה ליכא לאו דלא תאכלו רק איסורא משום אותי השלכת

1. **משנה ברורה סימן פט**

(כא) ולא לאכול - והעובר ע"ז אמרו חז"ל שעליו אמר הכתוב ואותי השלכת אחר גוך אמר הקב"ה לאחר שאכל ושתה ונתגאה קבל עליו מלכות שמים וגם הסמיכו דבריהם על הפסוק לא תאכלו על הדם לא תאכלו קודם שתתפללו על דמכם **ואפילו [כח] טעימה בעלמא אסור**:

1. **שמירת שבת כהלכתה פרק נב הערה לט**



1. **ביאור הלכה סימן פט**

סעיף ג

\* ולא לאכול - עיין במ"ב במה שכתב וגם הסמיכו דבריהם וכו' ונ"מ בזה הטעם השני לאסור אפילו אחר שקבל עליו מלכות שמים בק"ש כ"ז שלא התפלל תפלת י"ח ע"כ נ"ל דאפילו מי שמוכרח לאכול לרפואה קודם התפלה יקרא עכ"פ ק"ש קודם:

1. **שו"ת להורות נתן חלק א סימן ה**

ג) ולכאורה י"ל דפלוגתא זו תליא בשני הלימודים שבש"ס ברכות (י ב) הנ"ל - דהנה ההבדל בין שני הלימודים נראה, דלהטעם הראשון דלא תאכלו קודם שתתפללו על דמכם, האיסור הוא על האכילה שאסרו לאכול קודם התפלה, ולטעם השני דהאוכל ושותה ואח"כ מתפלל אמר הקב"ה לאחר שנתגאה זה קבל עליו עול מלכות שמים, האיסור הוא על התפלה, דאסור להתפלל אחר שנתגאה ע"י אכילתו. ומעתה י"ל דלטעם הראשון דהאיסור הוא האכילה קודם שקיים מצות תפלה, א"כ לא נאסרה האכילה אלא סמוך לזמן קיום המצוה, דאין לו לאכול בשעה שמוטלת עליו חובת תפלה, וכמו שמצינו כן לענין אכילה סמוך למנחה בשו"ע או"ח (סי' רל"ב), ולענין תפלת מעריב (שם סי' רל"ה), ולענין אכילה קודם בדיקת חמץ (שם סי' תל"א מג"א סק"ג), ולענין אכילה קודם ספירת העומר (שם סי' תפ"ט ס"ד), ולענין אכילה קודם נטילת לולב (שם סי' תרנ"ב ס"ב), ולענין אכילה קודם הדלקת נר חנוכה (שם סי' תער"ב מג"א סק"ה), ולענין אכילה קודם קריאת המגילה (שם סי' תרצ"ב ס"ד) - וה"ה דלא נאסרה האכילה אלא סמוך לזמן תפלה. אבל להטעם השני דהאיסור הוא מחמת התפלה, שאסור להתפלל מתוך גאוה, י"ל דאף אם אכל קודם זמן התפלה אסור, כיון דעכ"פ בשעת התפלה עדיין מרגיש את שבעו ונמצא שמתפלל מתוך גאוה. ולא דמי לכל הני דלעיל, דהתם אין האיסור בקיום המצוה אחר האכילה, אלא להיפוך, דאסור לאכול קודם המנחה, וע"כ כל שלא הגיע סמוך לזמן קיום המצוה מותר, אבל הכא האיסור הוא במה שמתפלל אחר האכילה, ובזה י"ל דאף כשאוכל לפני זמן התפלה אסור.

1. **שולחן ערוך אורח חיים הלכות תפלה סימן פט**

סעיף ג

 אסור לו להתעסק בצרכיו, או לילך לדרך, עד שיתפלל תפלת י"ח. (ויש מקילין, לאחר שאמרו מקצת ברכות, קודם שאמרו ברוך שאמר, וטוב להחמיר בזה), (תרומת הדשן סי' י"ח) \* **ו**ל**א לאכול ולא לשתות, אבל מים מותר לשתות קודם תפלה, בין בחול ובין בשבת וי"ט. \* וכן אוכלים ומשקין לרפואה, מותר**.

1. **מגן אברהם סימן פט**

 יא (פמ"ג) (מחה"ש) אבל **מים מותר. דלא שייך בהו גאוה**:

 יב (פמ"ג) (מחה"ש) לרפואה מותר. משמע אפילו אוכל ושותה דבר דשייך בו גאוה **כיון שאינו עושה משום גאוה אלא לרפואה** אע"פ שאינו חולה שרי וכ"מ בב"י בשם מהרי"א:

1. **משנה ברורה סימן פט**

(כב) מים מותר - דלא שייך בהו גאוה ודוקא בלא צוקער אבל עם צוקער אסור וכ"ש [כט] משקה שכר (שקורין ביער) ודאי אסור. וטיי"א וקאפ"ע מותר לשתותו קודם תפלה כדי שיוכל לכוין דעתו ולהתפלל ובפרט בהמקומות שרגילין בהם ואין מתיישב הדעת בלתם וכ"ז בלא צוקער ובלא חלב [אחרונים] והעולם נוהגין להקל לשתות עם צוקער ואפשר דכוונת האחרונים וכן הרדב"ז שכתב דעם צוקער אין לך גאוה גדולה מזו קודם התפלה רק אם נותן הצוקער בתוך הטיי"א למתקו דזהו אסור קודם התפלה אבל אם לוקח מעט צוק"ר בפיו בעת השתייה ובלתי זה אין יכול לשתות הטיי"א אין זה בכלל גאוה. היוצא מדברינו דבנתינת הצוקע"ר בתוך הטיי"א או לאכול מעט מיני תרגימא בעת השתייה כדי שלא לשתות הטיי"א וקאפ"ע אליבא ריקנא אין שום צד להקל בזה קודם התפלה אם לא מי שיש לו חלישת הלב והוא צריך זה לרפואה. ומ"מ טוב שיאמר מתחילה עכ"פ פרשת שמע ישראל. כתב בספר פ"ת החדש דיש למנוע מלשתות הטיי"א בבוקר קודם התפלה באסיפת חבירים עי"ש טעמו. ומלבד זה רגיל להסתעף מזה איסור אחר דהלא כתב הרשב"א והובא בב"י דלכך אסור לו לאדם לעסוק בחפציו קודם שיתפלל כדי שלא יפנה לבו לשום דבר עד שיתפלל וכ"כ בש"ע סוף סעיף ב' שהוא אסור להתעכב בדברים אחרים כלל עד שיתפלל והרגילין באסיפת חברים בעת שתית הטיי"א רגיל לפעמים ע"י ריבוי השיחה לעבור עי"ז גם זמן ק"ש ותפלה:

1. **ערוך השולחן אורח חיים סימן פט**

 סעיף כג

אסור לאכול או לשתות קודם התפלה וכך אמרו חז"ל [י':] לא תאכלו על הדם לא תאכלו קודם שתתפללו על דמכם וכל האוכל ושותה ואח"כ מתפלל עליו הכתוב אומר ואותי השלכת אחרי גויך אל תקרי גויך אלא גאיך אמר הקב"ה לאחר שנתגאה זה קיבל עליו מלכות שמים וכתבו הטור והש"ע דמים מותר לשתות קודם התפלה דמים לא שייך גאוה ומותר בין בחול ובין בשבת ויו"ט דאע"ג דקודם קידוש אסור לטעום מ"מ קודם התפלה לא חייל עליו עדיין חובת קידוש וכן עשה הרא"ש למעשה כמ"ש הטור וכ"כ בהגמ"י ועוד גדולים וטעמם דכיון שדרשו חז"ל גאיך לא שייך זה במים דאין כאן גאוה אבל מדברי הרמב"ם שכתב אסור לטעום משמע דשום טעימה אסור אבל רוב רבותינו לא ס"ל כן וכן המנהג הפשוט לשתות מים חמים עם עשב שקורין טה קודם התפלה וע"פ רוב מועיל לנקיות כידוע ויש שאסרו לשתות עם צוקע"ר ואיני יודע הטעם דאטו שם אכילה יש בזה והרי אינה אלא להטעים את החמין קצת ויש שהתירו לשתות עם צוקר כשהצוקע"ר בפיו אבל להטילה בהחמים ולעשות מים מתוקים אסור [עבאה"ט סקי"א ומ"ב] ואינו עיקר אבל עם חלב נ"ל דאסור דחלב משביע ועוד דבא מדם דדם נעכר ונעשה חלב ושייך בזה קודם שתתפללו על דמכם **והעולם נוהגים היתר גם בחלב לפי שאינו בא אלא להטעים המים וגם קאוו"א מותר לשתות אע"ג דנראה דקאוו"א משביע מ"מ כתבו הגדולים דמותר [ע"ש בבאה"ט] ויש להסתפק אם מותר לשתות מימי סעלצי"ן או לימינא"ד כשאינו שותה לרפואה דלרפואה פשיטא שמותר כמו שיתבאר ונראה שאין חילוק בין סתם מים למים אלו:**

1. **אורחות רבינו חלק א עמוד**
2. **משנה ברורה סימן פט**

(כד) מותר - אפילו אוכלין ומשקין טובים [ל] דשייך בהו גאוה כיון שאינו עושה משום גאוה אלא לרפואה **אע"פ שאינו חולה גמור שרי** וכ"ש שמותר לשתות קודם התפלה הרקות ושיקויים לרפואה:

1. **ערוך השולחן אורח חיים סימן פט**

 סעיף כד

וכתב רבינו הב"י דאוכלין ומשקין לרפואה מותר עכ"ל ואין כונתו בחולה גמור דמילתא דפשיטא היא אפילו אין בו סכנה אלא הכונה דלוקח לרפואה והוא אינו חולה אלא כדרך בעלי מיחושים או **אפילו אין לו מיחוש כלל אלא כדי לחזק עצמו כמו בימי האביב שלוקחין רפואות לחזק הגוף והגידים ואם יש ברפואות האלו אפילו מיני אכילה ושתיה גמורים מותר דכיון שעושה זה לרפואה אין בזה משום גאוה** ואפילו יכול לעשותה אחר התפלה מותר ולכן מי שיש לו חולשת הלב יכול לאכול קודם התפלה שזהו לרפואה [עמג"א סקי"ב וח"א ומ"ב]:

1. **שולחן ערוך אורח חיים הלכות תפלה סימן פט**

סעיף ד

\* יד) הצמא (כה) והרעב, הרי הם בכלל החולים, אם יש בו יכולת לכוין דעתו, יתפלל; ואם לאו, יג י'] אם רצה אל יתפלל עד שיאכל (כו) וישתה.

1. **משנה ברורה סימן צ**

(מה) ודורסו ברגליו - שלא יהיה מגולה מפני הכבוד [לה] והרוצה שלא ירוק תדיר בבהכ"נ ילעוס קודם כניסתו שורש מתוק שקורין לאקעריץ (ואף בבוקר שרי דלא שייך בזה גאוה וגם אין מכניס לגופו) אבל בעיה"כ ובעט"ב אסור שישאר המתיקות בפיו וכשבולע הרוק בולע המתיקות:

1. **משנה ברורה סימן קו**

(ה) לחנכם - להתפלל י"ח ערב ובוקר ומ"מ [ח] רשאי ליתן להם לאכול קודם תפלת שחרית ואסור לענותם כמש"כ בסימן רס"ט ושמ"ג לענין להאכילם קודם קידוש:

1. **שולחן ערוך אורח חיים הלכות תפלה סימן פט**

סעיף ה

טו) ואם (כז) התחיל לאכול קודם עלות השחר, \* (כח) יד <ד> יא'] צריך להפסיק. \* (כט) טו טז) יז] וי"א יב'] שא"צ להפסיק.

1. **משנה ברורה סימן פט**

(כז) התחיל לאכול - אפי' [לא] היה בהיתר דהיינו שהיה יותר מחצי שעה עד עה"ש דבתוך הח"ש [לב] אסור להתחיל לאכול וכמו שכתב הרמ"א בסי' תרנ"ב לגבי לולב וה"ה לגבי ק"ש דאורייתא ודוקא אם אוכל יותר מכביצה דהוי דרך קבע או לשתות [לג] בכשיעור זה אבל בפחות מזה מותר עד עה"ש:

1. **שולחן ערוך אורח חיים הלכות תענית סימן תקסד**

סעיף א

כל תענית שאוכלים בו בלילה, בין צבור בין יחיד, הרי זה א אוכל ושותה עד שיעלה עמוד השחר, (א) והוא שלא ישן (ב) (<א> }א{ שינת קבע) (טור), (ג) ב <ב> אבל אם ישן (שינת קבע) אינו חוזר ואוכל ולא שותה, (ד) אא"כ }ב{ התנה לאכול או לשתות. הגה: ג ויש אומרים <ג> }ג{ דבשתייה אין צריך תנאי, (ה) דמסתמא דעתו של אדם לשתייה אחר השינה, (ו) והוי כאילו התנה (טור ומרדכי והגהות מיימוני והגהות אשירי).

1. **אשי ישראל תשובות פו**